Rozsudok Okresného súdu Prievidza sp. zn. 13P/8/2025 z 12. 6. 2025
Rozsudok Okresného súdu Prievidza z 12. júna 2025, sp. zn. 13P/8/2025, ECLI:SK:OSPD:2025:3825200465.4
Súd: Okresný súd Prievidza
Spisová značka: 13P/8/2025
ECLI: ECLI:SK:OSPD:2025:3825200465.4
Dátum vydania: 12. 6. 2025
Forma: Rozsudok
Oblasť práva: Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 13P/8/2025 3825200465 12. 06. 2025 Mgr. Marianna Hašková ECLI:SK:OSPD:2025:3825200465.4
ROZSUDOK V MENE SLOVENSKEJ REPUBLIKY Okresný súd Prievidza, sudkyňou Mgr. Mariannou Haškovou, vo veci starostlivosti súdu o maloleté dieťa: A. B. C., nar. XX.XX.XXXX, bytom B. D. E., D. F. XX/XX, zastúpené Úradom práce, sociálnych vecí a rodiny Prievidza ako kolíznym opatrovníkom, dieťa zverené do náhradnej osobnej starostlivosti náhradnej matky: G. C., nar. XX.XX.XXXX, bytom B. D. E., D. F. XX/XX, právne zastúpenej Mgr. Martinom Hurtišom, advokátom so sídlom Prievidza, Matice slovenskej č. 17, dieťa rodičov: matka: H. I., nar. XX.XX.XXXX, bytom A., J. K. F. XXX/XX, právne zastúpenej JUDr. Ing. Michalom Mladým, advokátom so sídlom Bojnice, Prievidzská č. 254/26 a otec: L. C., nar. XX.XX.XXXX, bytom B. D. E., D. F. XX/XX, o návrhu matky o zrušenie náhradnej osobnej starostlivosti maloletého dieťaťa, takto rozhodol: I. Súd zastavuje konanie o zrušenie náhradnej osobnej starostlivosti o maloleté dieťa. II. Súd s ch v a ľ u j e dohodu: Matka, H. I., nar. XX.XX.XXXX je o p r á v n e n á stretávať sa s maloletou A. B. C., nar. XX.XX.XXXX každý párny týždeň v čase od piatku od 16:00 hod. do nedele do 16:00 hod. a v nepárny týždeň v čase od stredy od 16:00 hod. do piatku do 16:00 hod. s tým, že si maloletú A. B. prevezme v mieste bydliska maloletej a odovzdá v čase na tom určenom v mieste bydliska maloletej. III. Žiaden z účastníkov nemá nárok na náhradu trov konania. odôvodnenie: 1. Tento rozsudok neobsahuje odôvodnenie podľa § 221 písm. a) CSP, nakoľko sa účastníci konania výslovne vzdali práva podať odvolanie po tom, čo bol na pojednávaní vyhlásený rozsudok za prítomnosti všetkých strán. Poučenie: Proti tomuto rozsudku odvolanie nie je prípustné, pretože sa účastníci konania práva podať odvolanie výslovne vzdali po vyhlásení rozhodnutia (§ 368 CSP). Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. CMP.

